open-index/open-wikipedia-markdown huggingface dataset:
शशांक खेतान

**शशांक खेतान** एक भारतीय फ़िल्म निर्देशक हैं।

## फिल्मोग्राफी

## बाहरी कड़ियाँ
* 

श्रेणी:फ़िल्म निर्देशक
खिड़किया

खिड़किया भारत के मध्य प्रदेश राज्य के हरदा जिले का एक गाँव तथा अनुमंडल (तहसील) है। यह पुनासा शहर से 90 किलोमीटर दूर है। यह जिले से रेल और सड़क मार्ग  से जुड़ा हुआ है।

श्रेणी:मध्यप्रदेश के अनुमंडल
श्रेणी:मध्य प्रदेश के गाँव
नोंग्स्टोइन

**नोंग्स्टोइन** (Nongstoin) भारत के मेघालय राज्य के पश्चिम खासी हिल्स ज़िले में स्थित एक नगर है। यह ज़िले का मुख्यालय भी है।

## भूगोल
नोंग्स्टोइन  निर्देशांक पर स्थित है और इसकी औसत ऊंचाई है १४०९ मीटर (४६२२ फीट) है। नोंग्स्टोइन से 24 किलोमीटर की दूरी पर लांगशियांग जलप्रपात स्थित है।

## पर्यटन
* नोंगख्नुम नदी के द्वीप और तट
** वेइनिया जल प्रपात
** शादथम जल प्रपात
** राइतसोह्खे जल प्रपात
* लांगशियांग जल प्रपात, वेइ स्पी जल प्रपात, शाद चोंग जल प्रपात
* मावथाद्राइशान शिखर और झीलें
* पामफिर्नाई झील
* उमियाप के धान खेत
* राम्ब्राई, उर्ख्ली, मावलाम्ग्सू
* पुंगलियेह, सिल्लेई लावखियेन
* वाह्रियत जल प्रपात
* नोंग्स्टोइन बाई पास
* किनरोह
* र्वियांग नदी, वाहब्लेई नदी

## आवागमन
यहाँ से राष्ट्रीय राजमार्ग 106 गुज़रता है और इसे सड़क द्वारा देशभर से जोड़ता है।

## इन्हें भी देखें
* लांगशियांग जलप्रपात
* पश्चिम खासी हिल्स ज़िला

## सन्दर्भ

श्रेणी:पश्चिम खासी हिल्स ज़िला
श्रेणी:मेघालय के शहर
श्रेणी:पश्चिम खासी हिल्स ज़िले के नगर
क्षेत्रीय शिक्षा संस्थान, भुवनेश्वर

**क्षेत्रीय शिक्षा संस्थान,[[भुवनेश्वर]]**, राष्ट्रीय शैक्षिक अनुसंधान और प्रशिक्षण परिषद[NCERT] का संघटक ईकाईयो में से एक हँ, जो कि पूर्वी क्षेत्र के अध्यापको की शैक्षिक जरुरतें (पुर्व सेवा और सेवारत शिक्षा) पूरी करता हँ। इसका पूर्व नाम 'क्षेत्रीय शिक्षा महाविद्यालय' (Regional College of Education) था। यह ओडिशा,बिहार,झारखण्ड,पश्चिम बंगाल,असम,अरुणाचल प्रदेश,त्रिपुरा, नागालैण्ड,मिज़ोरम,मेघालय,सिक्किम, मणिपुर राज्यो और संघ राज्य प्रदेश अण्डमान और निकोबार द्वीपसमूह में विद्यालयी शिक्षा के सभी क्षेत्रों, विशेश रूप से स्कूली शिक्षा के संसाधन केन्द्र के रूप में कार्य करता हैं।

## विभाग

### शिक्षा विभाग
* शिक्षा प्रौद्योगिकी
* विशिष्ट शिक्षा
* शारीरिक शिक्षा
* मनोविज्ञान प्रयोगशाला

### विज्ञान एवं गणित शिक्षा विभाग
* भौतिकी
* गणित
* रसायन विज्ञान 
* वनस्पति विज्ञान 
* जन्तु विज्ञान 
* जनसंख्या शिक्षा प्रकोश्ठ
* कृषि

### सामाजिक विज्ञान एवं मानविकी शिक्षा विभाग
* इतिहास
* भूगोल
* राजनीति शास्त्र
* अर्थशास्त्र
* अंग्रेजी
* हिन्दी
* ओड़िआ
* बांग्ला
### बहुउद्देश्यीय निदर्शन विद्यालय
बहुउद्देश्यीय निदर्शन विद्यालय, क्षेत्रीय शिक्षा संस्थान, भुवनेश्वर का एक अभिन्न अंग हैँ और शिक्षक शिक्षा और स्कूली शिक्षा में नवाचार पद्धतियोँ का प्रोयोग करने हेतु प्रोयोगशाला के रूप में कार्य करता हँ | यह केन्द्रीय माध्यमिक शिक्षा बोर्ड से मान्यता प्राप्त हैँ और कक्षा एक से बारह तक अंग्रेजी माध्यम में शिक्षा प्रदान करता हैँ।

## पाठ्यक्रम
## पुस्तकालय

## बाहरी कड़ियाँ

श्रेणी:भारतीय शिक्षा संस्थान
श्रेणी:एनसीईआरटी
मैग्नेटाइट

** मैग्नेटाइट ** एक लौह अयस्क है। इसमें लोहा ऑक्साइड रूप में मिलता है। यह फेरिमैग्नेटिक है। इसमें चुंबक को आकर्षित करने की क्षमता होती है। इसे कला अयस्क भी कहते है  इसमें  धातु का अंश 60_72 % पाया जाता है भारत में मुख्यतः तामिलनाडु कर्नाटक, आंध्र प्रदेश, राजस्थान व धारवाड़,कुड्डपा शैलो में पाया जाता है। 

**सर्वाधिक** **उत्पादन**- ओड़िसा,छत्तीसगढ़,कर्नाटक,झारखंड 
(#DATA 2021) 

श्रेणी:खनिज
श्रेणी:अयस्क
मेघालय सरकार

**मेघालय सरकार**  भारतीय राज्य मेघालय एवं उसके सभी ११ जिलों की सर्वोच्च अधिशासी प्राधिकारी है। इसकी प्रमुख शाखाओ में राज्यपाल के नेतृत्व में कार्यपालिका, न्यायपालिका एवं विधायिका आते हैं। 

राज्य की विधान सभा में वर्तमान में  ६० सदस्य होते हैं। मेघालय राज्य के दो प्रतिनिधि लोक सभा हेतु निर्वाचित होते हैं, प्रत्येक एक शिलांग और एक तुरा निर्वाचन क्षेत्र से। यहां का एक प्रतिनिधि राज्य सभा में भी जाता है। इसका कार्यकाल ५ वर्ष का होता है।राज्य के सृजन से ही यहां गौहाटी उच्च न्यायालय का अधिकार क्षेत्र रहा है। १९७४ से ही गौहाटी उच्च न्यायालय की एक सर्किट बेञ्च यहां स्थापित है। मार्च २०१३ में मेघालय उच्च न्यायालय को गौहाटी उच्च न्यायालय से विलग कर दिया गया और अब राज्य का अपना उच्च न्यायालय है।

### स्थानीय स्व-सरकार
कड़ी=https://en.wikipedia.org/wiki/File:NE_Autonomous_divisions_of_India.svg|अंगूठाकार|भारत के पूर्वोत्तरीय स्वायत्त मण्डल
राष्ट्र की ग्रामीण जनता को स्थानीय स्व-सरकार उपलब्ध कराने हेतु भारतीय संविधान में प्रायोजन किये गये हैं। इनके अनुसार पंचायती राज संस्थान की स्थापना की गयी है।  पूर्वोत्तर राज्यों के भिन्न रीति रिवाजों एवं मान्यताओं को ध्यान में रखते हुए, क्षेत्र के लिये एक अलग राजनीतिक एवं प्रशासनिक ढांचे का निर्माण किया गया है क्षेत्र की कुछ जनजातियों की अपनी पारम्परिक राजनीतिक प्रणालियां हैं। इनके चलते यह महसूस किया गया कि पंचायती राज प्रणाली यहां लागू की जाने से विवाद उत्पन्न करेगी। गोपीनाथ बोरदोलोई की अध्यक्षता में बनी एक उपसमिति की सिफ़ारिशों को संविधान में संलग्न किया गया। इसके तहत मेघालय सहित पूर्वोत्तर के कई ग्रामीण क्षेत्रों में स्वायत्त जिला परिषदों का गठन कर उनका अपना संविधान लागू किया गया। मेघालय में ऐसी एडीसी परिषदें निम्न हैं:

* खासी हिल आटोनोमस डिस्ट्रिक्ट काउन्सिल
* गारो हिल आटोनोमस डिस्ट्रिक्ट काउन्सिल
* जयन्तिया हिल आटोनोमस डिस्ट्रिक्ट काउन्सिल

## सन्दर्भ

## बाहरी कड़ियाँ

श्रेणी:मेघालय की राजनीति
नारायण प्रसाद सिंह

**नारायण प्रसाद सिंह** (१६ दिसम्बर १८८७ - ) भारत के एक राजनेता एवं पत्रकार थे। वे १९३७ में बनी पहली संविधान सभा के सदस्य थे। 

नारायण बाबू हिन्दी, भोजपुरी, उर्दू, अंग्रेजी और फारसी में प्रवीण थे। १९३३ में उन्होने 'योगी' नामक एक साप्ताहिक निकाला जिसमें धर्म और नैतिकता से सम्बन्धित लेख छपा करते थे। यह पत्रिका १९७२ तक अनवरत चलती रही। उन्होने किसाअनों के लिए एक कविता लिखी, जिसका नाम था- 'बैल-बत्तीसी'। इसमें उन्होने अच्छे बैल की विशेषताओं के बारे में लिखा। 

वे मातृभाषा के बड़े प्रेमी थे। एक बार संविधान सभा में उन्होने सार्वजनिक सुरक्षा पर हिन्दी में बोलने के लिए अध्यक्ष से अनुमाति मांगी। अध्यक्ष विट्ठल भाई पटेल उनको इसकी अनुमति नहीं दे रहे थे किन्तु बहुत चर्चा के बाद उन्होने नारायण बाबू को हिन्दी में बोलने की अनुमति दी।

## सन्दर्भ

श्रेणी:हिन्दीसेवी
श्रेणी:भारतीय राजनीतिज्ञ
श्रेणी:1887 में जन्मे लोग
श्रेणी:निधन वर्ष अनुपलब्ध
पर्मियाई कल्प

**पर्मियाई कल्प** (Permian Period) पृथ्वी के भूवैज्ञानिक इतिहास में एक कल्प था, जो आज से 29.8 करोड़ वर्ष पहले आरम्भ हुआ और 25.217 करोड़ वर्ष पहले अंत हुआ। यह पुराजीवी महाकल्प (Paleozoic) का अंतिम कल्प था। इस से पहले पुराजीवी महाकल्प का सिल्यूरियाई कल्प (Silurian) आया था। पर्मियाई कल्प के अंत के साथ-साथ पुराजीवी महाकल्प का भी अंत हुआ और मध्यजीवी महाकल्प (Mesozoic) के पहले कल्प (Triassic), ट्राइऐसिक कल्प, का आरम्भ हुआ। पर्मियाई कल्प के अन्त में पर्मियन-ट्राइऐसिक विलुप्ति घटना हुई जिसमें पृथ्वी की बहुत-सी जातियाँ विलुप्त हो गई।

## इन्हें भी देखें
* कल्प (भूवैज्ञानिक)
* मध्यजीवी महाकल्प
* पुराजीवी महाकल्प
* ट्राइऐसिक कल्प
* सिल्यूरियाई कल्प

## सन्दर्भ

श्रेणी:पुराजीवी महाकल्प
श्रेणी:भूवैज्ञानिक कल्प
*
इडिऐकरन कल्प

**इडिऐकरन कल्प** (Ediacaran Period) पृथ्वी के भूवैज्ञानिक इतिहास में एक कल्प था, जो आज से 63.5 करोड़ वर्ष पहले आरम्भ हुआ और 54.1 करोड़ वर्ष पहले अंत हुआ। यह प्राग्जीवी इओन (Proterozoic) का और नूतनप्राग्जीवी महाकल्प (Neoproterozoic) का अंतिम कल्प था। इस से पहले क्रायोजेनियाई कल्प (Cryogenian) चल रहा था और इसके बाद दृश्यजीवी इओन (Phanerozoic) और उसके पहले महाकल्प, पुराजीवी महाकल्प (Paleozoic), तथा पहले कल्प, कैम्ब्रियाई कल्प (Cambrian) का आरम्भ हुआ।

## इन्हें भी देखें
* कल्प (भूवैज्ञानिक)
* पुराजीवी महाकल्प

## सन्दर्भ

श्रेणी:नूतनप्राग्जीवी महाकल्प
श्रेणी:भूवैज्ञानिक कल्प
*
क्रायोजेनियाई कल्प

**क्रायोजेनियाई कल्प** (Cryogenian Period) पृथ्वी के भूवैज्ञानिक इतिहास में एक कल्प था, जो आज से 85 करोड़ वर्ष पहले आरम्भ हुआ और 63.5 करोड़ वर्ष पहले अंत हुआ। यह नूतनप्राग्जीवी महाकल्प (Neoproterozoic) का भाग था। इस से पहले टोनियाई कल्प (Tonian) चल रहा था और इसके बाद इडिऐकरन कल्प (Ediacaran) का आरम्भ हुआ। क्रायोजेनियाई कल्प के कालखंड में पृथ्वी पर हिमानियों का सबसे अधिक विस्तार हुआ और माना जाता है कि हिमचादरें भूमध्य रेखा तक पहुँच जाने से सम्भव है कि कुछ समय के लिए पूरी पृथ्वी पर बर्फ़ जमी हुई थी।

## इन्हें भी देखें
* कल्प (भूवैज्ञानिक)
* नूतनप्राग्जीवी महाकल्प

## सन्दर्भ

श्रेणी:नूतनप्राग्जीवी महाकल्प
श्रेणी:भूवैज्ञानिक कल्प
*
श्रेणी:हिमयुग
भारतीय आम चुनाव, १९२०

ब्रिटिशकालीन भारत में सन १९२० में इम्पीरियल लेजिस्लेटिव काउन्सिल तथा प्रान्तीय काउन्सिलों के लिए चुनाव हुए थे। भारत के आधुनिक युग के इतिहास में वह पहला चुनाव थे।

सेन्ट्रल लेजिस्लेटिव असेम्बली, दिल्ली में था और इसमें १०४ स्थान थे। यह इम्पीरियल लेजिस्लेटिव काउन्सिल का निचला सदल था। १०४ स्थानों में से ६६ पर चुनाव हुए, ८ पर यूरोपीय सदस्यों का चुनाव हुआ (चैम्बर्स ऑफ कॉमर्स के माध्यम से)। 

राष्ट्रीय स्तर पर चुनाव के साथ-साथ प्रान्तीय असेम्बलियों के ६३७ सीटों के लिए भी चुनाव हुए। 

महात्मा गांधी ने इस चुनाव के बहिष्कार का आह्वान किया था किन्तु उसका बहुत कम प्रभाव दिखा।

## सन्दर्भ
श्रेणी:भारत में चुनाव
केन्द्रीय विधान सभा

ब्रिटिशकालीन भारत में **केन्द्रीय विधान सभा** (Central Legislative Assembly), इम्पीरियल लेजिस्लेटिव काउन्सिल का निम्न सदन था। इसका निर्माण भारत सरकार अधिनियम, १९१९ के अधीन किया गया था। कभी-कभी इसे 'इंडियन लेजिस्लेटिव असेम्बली' और इम्पीरियल लेजिस्लेटिव असेम्बली'  भी कहते थे। 

भारत की स्वतन्त्रता के परिणामस्वरूप १४ अगस्त १९४७ को लेजिस्लेटिव असेम्बली को भंग कर दिया गया तथा इसके स्थान पर भारतीय संविधान सभा एवं पाकिस्तानी संविधान सभा बनायी गयीं।

श्रेणी:भारत का राजनीतिक इतिहास
नांगल सोती

नांगल सोती  भारत के उत्तर प्रदेश राज्य में स्थित नजीबाबाद ब्लॉक में एक गांव है। नांगल सोती मुरादाबाद डिवीजन से संबंधित है, और जिला मुख्यालय बिजनौर से 35 किमी, नजीबाबाद से 12 किमी और राज्य की राजधानी लखनऊ से 483 किमी दूर स्थित है।
## पास के गांव
* खानपुर (1 किमी)
* जीतपुर खास (3 किमी)
* हरचंदपुर (4 किमी)
* रायपुर खास (4 किमी)
* रसूलपुर सैद (4 किमी)
* कांशी रामपुर (5 किमी)
## जनगणना
नांगल सोती की स्थानीय भाषा हिंदी है। नांगल सोती की कुल आबादी 6,576 है। 47.0% आबादी महिलाएं हैं और 53.0% पुरुष हैं। नांगल सोती में कुल साक्षरता दर 60.2% है, जबकि महिला साक्षरता दर 25.7% है।
## परिवहन
नांगल सोती गाँव बिजनौर एवं नजीबाबाद से सड़क मार्ग से जुड़ा हुआ है। नांगल सोती से निकटतम रेलवे स्टेशन चंदोक और बालावली रेलवे स्टेशन उपलब्ध हैं।
## स्कूल
* राजा भारत सिंह इंटर कॉलेज नांगल सोती (बिजनौर)
* सरस्वती शिशु मंदिर खानपुर (नांगल सोती)
* स्प्रिंगफील्ड अकादमी (नजीबाबाद, नांगल सोती रोड)
## बाहरी कड़ियाँ
* नांगल सोती समाचार
* नांगल-सोती / नांगल सोती विकीमपिया पर
श्रेणी:भारत के गाँव
श्रेणी:उत्तर प्रदेश के गाँव
श्रेणी:बिजनौर ज़िले के गाँव
रिचर्ड लेवी

**रिचर्ड एर्न्स्ट लेवी** (जन्म १४ जनवरी १९८८) एक दक्षिण अफ्रीकी क्रिकेट खिलाड़ी है। इन्होंने श्रीलंका में २००६ यू-19 क्रिकेट विश्व कप में खेला। ये वर्तमान में पश्चिमी प्रांत, केप कोब्राज और नॉर्थेम्पटनशायर के लिए खेलते है। इन्होंने केप टाउन में वियनबर्ग बॉयज़ हाई स्कूल में भाग लिया और २००५ में क्रिकेट के लिए सम्मान प्राप्त किया था।

## अंतरराष्ट्रीय कैरियर

२०१२ के साल में, लेवी ने दक्षिण अफ्रीका क्रिकेट टीम के लिए १३ अंतरराष्ट्रीय टी-२० मैच खेले। हैमिल्टन में सेडॉन पार्क में न्यूज़ीलैंड के खिलाफ अपने दूसरे मैच में इन्होंने नाबाद ११७ रनों की पारी खेली थी और यही उनका अब तक का टी-२० में सबसे बड़ा स्कोर है। इसके बाद से ही ये अंतरराष्ट्रीय में जगह बनाने में प्रयास कर रहे है लेकिन उन्हें जगह नहीं मिली।

## सन्दर्भ

श्रेणी:दक्षिण अफ्रीकी क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:1988 में जन्मे लोग
श्रेणी:जीवित लोग
शालिभद्र सूरि

**शालिभद्र सूरि** (१२वीं सदी) एक कवि थे जो 'भरतेश्वर बाहुबलि रास' नामक ग्रन्थ के रचयिता हैं। इस रचना के दो संस्करण मिलते हैं। पहला प्राच्य विद्या मन्दिर बड़ौदा से प्रकाशित किया गया है तथा दूसरा "रास' और रासान्वयी काव्य' में प्रकाशित हुआ है। कृति में रचनाकाल सं. १२३१ वि. दिया हुआ है। इसकी छन्द संख्या २०३ है। इसमें जैन तीर्थंकर ऋषभदेव के पुत्रों भरतेश्वर और बाहुबलि में राजगद्दी के लिए हुए संघर्ष का वर्णन है।

डॉ. गणपति चन्द्र गुप्त ने अपने ग्रन्थ 'हिन्दी साहित्य का वैज्ञानिक इतिहास' में शालिभद्र सूरि को हिन्दी का प्रथम कवि माना है। उनकी मान्यता है कि इस कृति के बाद इस प्रकार की अनेक कृतियाँ (रासो काव्य) रची गईं जो इस प्रकार हैं- 

*    बुद्धि रस ( १२वीं सदी )
*    जीव दया रस ( 1200 ई. )
*    चन्दन बाला रास ( 1200 ई. )
*    जम्बूस्वामी रास ( 1209 ई. )
*    रेवन्त गिरि रास ( 1231 ई. )
*    नेमिनाथ रास ( 1238 ई. )
*    गद्यसुकुमाल रास ( 1250 ई. के लगभग )

## सन्दर्भ

## इन्हें भी देखें
*हिन्दी से सम्बन्धित प्रथम

श्रेणी:हिन्दी कवि
परिकलन विज्ञान

right|thumb|300px|किसी तन्त्र को समझने के पथ
**परिकलन विज्ञान** (Computational science या scientific computing या scientific computation (SC)) तेजी से बढ़ता हुआ अनेक विधाओं वाला क्षेत्र है जो आधुनिक युग में उपलब्ध उन्नत परिकलन क्षमताओं का उपयोग करके जटिल समस्याओं को समझती तथा उनका समाधान करती है। परिकलन विज्ञान अनेक विधाओं में फैला हुआ है किन्तु इसके अन्तर्गत मुख्यतः प्राकृतिक प्रणालियों के मॉडलों का विकास तथा सिमुलेशन किया जाता है।

## इन्हें भी देखें
*परिकलन इंजीनियरी

श्रेणी:परिकलन
अभिकलनात्मक इंजीनियरी

**परिकलन विज्ञान एवं इंजीनियरी** (Computational science and engineering (CSE)) एक उभरता हुआ क्षेत्र है जो मॉडलों तथा सिमुलेशन के विकास और अनुप्रयोग से सम्बन्धित है।  यह अपेक्षाकृत नया विषय है। इसमें प्रायः इंजीनियरी विश्लेषण और डिजाइन से उत्पन्न जटिल भौतिक समस्याओं के समाधान के लिए उच्च-परफॉर्मैन्स वाला परिकलन करना पड़ता है। इसे 'खोज की तीसरी विधि' कहा जाता है। (खोज की प्रथम दो विधियाँ हैं, सिद्धान्त और प्रयोग)

## इन्हें भी देखें
*परिकलन विज्ञान
*महासंगणक

श्रेणी:परिकलन
गिन्नी माही

**गुरकंवल भारती** (26 नवंबर 1998), जिन्हें पेशेवर रूप से **गिन्नी माही** के नाम से जानी जाती है, एक पंजाबी लोकगीत, रैप और हिप-हॉप गायिका हैं जो भारत के जालंधर, पंजाब से है। उनके गीत *फैन बाबा साहिब दि* और *डेंजर चमार* प्रसिद्ध हैं। वह भीम गीतों (आंबेडकरवादी गीतों) के लिए प्रसिद्ध हैं।

## प्रारंभिक जीवन
गिन्नी माही का जन्म राकेश चंद्र माही और परमजीत कौर के घर, पंजाब के जालंधर, आबाड़पुरा में हुआ था। वह चमार या रविदास समुदाय के परिवार से संबंधित है। उन्होंने हंस राज महिला महाविद्यालय में अध्ययन किया है।

## करीअर
गिन्नी माही ने 11 साल की उम्र से गायन शुरू कर दिया था। गिन्नी ने एक हजार से अधिक स्टेज शो और गायन कार्यक्रमों में हिस्सा चुका हैं। वह डॉ. बाबासाहेब आंबेडकर को अपना आदर्श मानती हैं। गिन्नी अपने हर गीत में एक संदेश देना चाहती है, वह अपनी आवाज से ही लोगों को सामाजिक पिछड़ेपन से बाहर निकालने के लिए प्रयास करती हैं और अब तक अपने लक्ष्य में सफल भी रही है।

## डिस्कोग्राफी
* गुरान दी दीवानी (2015), उनका पहला एल्बम
* गुरुपुराब कांशी वाले दा (2016), उनका दूसरा एल्बम
* डेंजर चमार
* हक
* फैन बाबा साहिब दि, जिसमें से एक पंक्ति मुख्य थी बाबासाहेब दी, जेन लिखेया सी संविधान (मैं बाबासाहेब आंबेडकर की बेटी हूँ, जिन्होंने संविधान लिखा)
* की होया जे मेन धी हे हैं

## सन्दर्भ

श्रेणी:पंजाबी गायक
श्रेणी:गायिका
श्रेणी:1998 में जन्मे लोग
टोनियाई कल्प

**टोनियाई कल्प** (Tonian Period) पृथ्वी के भूवैज्ञानिक इतिहास में एक कल्प था, जो आज से 100.0 करोड़ (यानि एक अरब)) वर्ष पहले आरम्भ हुआ और 85.0 करोड़ वर्ष पहले अंत हुआ। यह नूतनप्राग्जीवी महाकल्प (Neoproterozoic) का पहला कल्प था। इस के बाद क्रायोजेनियाई कल्प आरम्भ हुआ और इस से पहले मध्यप्राग्जीवी महाकल्प (Mesoproterozoic) का स्टेनियाई कल्प (Stenian) चल रहा था।

## इन्हें भी देखें
* कल्प (भूवैज्ञानिक)
* नूतनप्राग्जीवी महाकल्प

## सन्दर्भ

श्रेणी:नूतनप्राग्जीवी महाकल्प
श्रेणी:भूवैज्ञानिक कल्प
स्टाथेरियाई कल्प

**स्टाथेरियाई कल्प** (Statherian Period) पृथ्वी के भूवैज्ञानिक इतिहास में एक कल्प था, जो आज से 180 करोड़ (यानि 1.8 अरब) वर्ष पहले आरम्भ हुआ और 160 करोड़ (1.6 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का अंतिम कल्प था। इस से पहले ओरोसिरियाई कल्प (Orosirian) चल रहा था और इसके बाद मध्यप्राग्जीवी महाकल्प (मीसोप्रोटेरोज़ोइक, Mesoproterozoic) का पहला कल्प, कैलिमियाई कल्प (Calymmian) शुरु हुआ।

## इन्हें भी देखें
* कल्प (भूवैज्ञानिक)
* मध्यप्राग्जीवी महाकल्प
* पुराप्राग्जीवी महाकल्प
* प्राग्जीवी इओन (प्रोटेरोज़ोइक, Proterozoic)

## सन्दर्भ

श्रेणी:पुराप्राग्जीवी महाकल्प
श्रेणी:भूवैज्ञानिक कल्प
ओरोसिरियाई कल्प

**ओरोसिरियाई कल्प** (Orosirian Period) पृथ्वी के भूवैज्ञानिक इतिहास में एक कल्प था, जो आज से 205 करोड़ (यानि 2.05 अरब) वर्ष पहले आरम्भ हुआ और 180 करोड़ (1.8 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का एक कल्प था। इस से पहले राएसियाई कल्प (Rhyacian) चल रहा था और इसके बाद में स्टाथेरियाई कल्प (Statherian) आया। इस काल के अंत तक कोलम्बिया अधिमहाद्वीप बन चुका था, और इस कल्प के द्वितीय अर्ध में पर्वतन (पर्वत निर्माण) की प्रक्रिया ज़ोरों पर थी।

## इन्हें भी देखें
* कल्प (भूवैज्ञानिक)
* पुराप्राग्जीवी महाकल्प
* प्राग्जीवी इओन (प्रोटेरोज़ोइक, Proterozoic)

## सन्दर्भ

श्रेणी:पुराप्राग्जीवी महाकल्प
श्रेणी:भूवैज्ञानिक कल्प
नेशनल स्टूडेंट यूनियन ऑफ इंडिया

**नेशनल स्टूडेंट्स यूनियन ऑफ इंडिया**, भारतीय राष्ट्रीय कांग्रेस (INC या कांग्रेस) की छात्र शाखा है, जिसकी स्थापना 9 अप्रैल 1971 को हुई थी। राष्ट्रीय छात्र संगठन बनाने के लिए केरल छात्र संघ और पश्चिम बंगाल राज्य छत्र परिषद को मिलाकर इन्दिरा गांधी ने इस संगठन की स्थापना की थी।

## सदस्यता
एनएसयूआई का सदस्य बनने के लिए, 27 वर्ष से कम आयु का होना चाहिए व छात्र होना चाहिए, भारत का नागरिक होना चाहिए, किसी अन्य राजनीतिक संगठन का हिस्सा नहीं होना चाहिए और अतीत में किसी भी आपराधिक गतिविधि का दोषी नहीं होना चाहिए।  एनएसयूआई अपने सदस्यों को "प्राथमिक सदस्य" और "सक्रिय सदस्य" में वर्गीकृत करता है। एक इच्छुक सदस्य जो एनएसयूआई सदस्यता के लिए आवेदन करता है, संगठन की जांच प्रक्रिया के बाद प्राथमिक सदस्य बन जाता है।

## छात्र संघ चुनाव
दिल्ली विश्वविद्यालय के छात्रसंघ चुनाव में नेशनल स्टूडेंट्स यूनियन ऑफ इंडिया (एनएसयूआई) की जीत के पीछे कश्मीर के 28 वर्षीय फिरोज खान चेहरा था। कांग्रेस के छात्रसंघ के राष्ट्रीय अध्यक्ष घोषित किए जाने के तीन महीने के भीतर, खान ने चार राज्यों-पंजाब, असम, राजस्थान और दिल्ली के विश्वविद्यालयों में छात्र निकाय चुनावों में पार्टी को जीत दिलाई। जम्मू विश्वविद्यालय में मानवाधिकार विभाग के छात्र खान को कांग्रेस उपाध्यक्ष राहुल गांधी ने इस पद के लिए चुना था। खान, जो कश्मीर के पोगल परिस्तान गांव के एक मध्यमवर्गीय परिवार से ताल्लुक रखते हैं, ने कहा, "हमने डीयू में 600 छात्रों को प्रशिक्षित किया था, जिसमें हर कक्षा में कम से कम एक छात्र था, जो छात्रों की समस्याओं पर चर्चा करता था। यह प्रक्रिया चुनाव की तारीखों की घोषणा से पहले एक महीने तक चलती रही। हमने छात्रों से एनएसयूआई को वोट देने के लिए नहीं कहा। उनसे हमारा अनुरोध डीयू को वापस लेने का था।" अब तक, खान एनएसयूआई को अपने कट्टर प्रतिद्वंद्वी- आरएसएस समर्थित अखिल भारतीय विद्यार्थी परिषद (एबीवीपी) से एक कदम आगे रखने में कामयाब रहे हैं। अपनी टीम और राष्ट्रीय राजधानी के युवाओं को जीत का श्रेय देते हुए जिन्होंने हिंसा और 'जबरन राष्ट्रवाद' के खिलाफ मतदान किया, खान ने कहा, "छात्रों के साथ आमने-सामने जुड़ना और सही लोगों पर दांव लगाना पार्टी के लिए सबसे अच्छा काम करता है।" उनका मानना है कि छात्रों को दबाने की किसी भी तरह की रणनीति से मदद नहीं मिलेगी। 

## यह भी देखें
* अखिल भारतीय छात्र संघ
* स्टूडेंट्स फेडरेशन ऑफ इंडिया
* अखिल भारतीय विद्यार्थी परिषद
* भारतीय राष्ट्रीय कांग्रेस
* भारतीय युवा कांग्रेस
* राजनीतिक दलों की सूची

## सन्दर्भ

## बाहरी

* 
श्रेणी:छात्र संगठन
श्रेणी:भारत के छात्र संगठन
राएसियाई कल्प

**राएसियाई कल्प** (Rhyacian Period) पृथ्वी के भूवैज्ञानिक इतिहास में एक कल्प था, जो आज से 230 करोड़ (यानि 2.3 अरब) वर्ष पहले आरम्भ हुआ और 205 करोड़ (2.05 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का एक कल्प था। इस से पहले साएडेरियाई कल्प (Siderian) चल रहा था और इसके बाद ओरोसिरियाई कल्प (Orosirian) आरम्भ हुआ। पृथ्वी के सबसे पहले ज्ञात सुकेन्द्रिक (eukaryote) जीव राएसियाई कल्प में उत्पन्न हुए।

## इन्हें भी देखें
* कल्प (भूवैज्ञानिक)
* पुराप्राग्जीवी महाकल्प
* प्राग्जीवी इओन (प्रोटेरोज़ोइक, Proterozoic)

## सन्दर्भ

श्रेणी:पुराप्राग्जीवी महाकल्प
श्रेणी:भूवैज्ञानिक कल्प
साएडेरियाई कल्प

**साएडेरियाई कल्प** (Siderian Period) पृथ्वी के भूवैज्ञानिक इतिहास में एक कल्प था, जो आज से 250 करोड़ (यानि 2.5 अरब) वर्ष पहले आरम्भ हुआ और 230 करोड़ (2.3 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) और प्राग्जीवी इओन (Proterozoic) दोनों का सबसे पहला कल्प था। इसके बाद में राएसियाई कल्प (Rhyacian) आया। साएडेरियाई कल्प से पहले आर्कीअन इओन चल रहा था।

## ऑक्सीजन में बढ़ौतरी और सागरों का रंग बदलना
साएडेरियाई कल्प में धारीदार लौहशिला गठन (banded ironstone formation) नामक अवसादी शैल की रचना चरमगति पर थी। उस समय पृथ्वी के सागरों का रंग हरा था क्योंकि उनमें बड़ी मात्रा में लोहे यौगिक घुले हुए थे। इन समुद्रों में फैले शैवाल ने ऑक्सीजन उत्पन्न किया जिसने इस लोहे से मिलकर मैग्नेटाइट बना दिया। धीरे-धीरे सागरों का रंग साफ़ होने लगा। जब समुद्र से अधिकतर लोहा हट चुका था तो इस ऑक्सीजन को सोखने के लिए कुछ नहीं बचा, जिस से पृथ्वी के वायुमण्डल में - जहाँ अब तक मीथेन गैस की बड़ी भूमिका थी - ऑक्सीजन की मात्रा बढ़ने लगी। पृथ्वी पर तब तक क्रमविकसित हुए अधिकांश जीव कम-ऑक्सीजन वाली वायु में पनपने वाले अविकल्पी अवायुजीव थे और उनमें से अधिकांश इस बढ़ती ऑक्सीजन सान्द्रता को न झेल पाने के कारण विलुप्त हो गए।

ऑक्सीजन बढ़ती रही और वायुमण्डल में मीथेन की सान्द्रता घटती रही। इसका तापमान पर भारी प्रभाव पड़ा क्योंकि ऑक्सीजन की तुलना में मीथेन एक कई अधिक शक्तिशाली ग्रीनहाउस गैस है, और सूरज से प्राप्त गरमी को वायुमण्डल व सतह पर अधिक रोके रखती है। बहुत से जीववैज्ञानिक व भूवैज्ञानिक मानते हैं कि इस से ह्युरोनियाई हिमयुग आरम्भ हुआ, जो पृथ्वी का सबसे लम्बा व भयंकर हिमयुग था, जिसमें एक समय पर सम्भव है कि पृथ्वी पूरी तरह से हिमचादरों से ढकी गई हो। इस पूरे घटनाक्रम को महान ऑक्सीजन प्रलय (Great Oxygen Catastrophe) के नाम से जाना जाता है। आगे चलकर जैसे ऑक्सीजन-श्वासी जीव उत्पन्न हुए ऑक्सीजन की मात्रा में संतुलन आ गया।

## इन्हें भी देखें
* कल्प (भूवैज्ञानिक)
* राएसियाई कल्प (Rhyacian)
* पुराप्राग्जीवी महाकल्प
* प्राग्जीवी इओन (प्रोटेरोज़ोइक, Proterozoic)
* आर्कीअन इओन (Archean)

## सन्दर्भ

श्रेणी:पुराप्राग्जीवी महाकल्प
श्रेणी:भूवैज्ञानिक कल्प
अवायवीय श्वसन

**अवायवीय श्वसन** जीवों की कोशिकाओं में ऐसा श्वसन होता है जिसमें ऑक्सीजन की बजाय किसी अन्य तत्व या यौगिक को आक्सीकारक के रूप में प्रयोग करा जाए। वायवीय जीवों की श्वसन प्रक्रिया में आण्विक ऑक्सीजन का प्रयोग होता है जो एक बहुत शक्तिशाली आक्सीकारक होता है। अवायवीय जीवों में सल्फेट (SO42−), नाइट्रेट (NO3−), गंधक (S) और फ्यूमारेट जैसे कम-शक्तिशाली आक्सीकारक प्रयोग होते हैं। इसलिए, साधारण रूप से, अवायवीय श्वसन को वायवीय श्वसन से कम दक्ष माना जाता है।

## इन्हें भी देखें
* कोशिकीय श्वसन
* आक्सीकारक
* अवायवीय जीव

## सन्दर्भ

श्वसन
श्रेणी:जैवनिम्‍नन
श्रेणी:कोशिकीय श्वसन
अवायुजीवी जीव

**अवायुजीवी जीव** (anaerobic organism) या **अवायुजीव** (anaerobe) ऐसा जीव होता है जिसे पनपने के लिए ऑक्सीजन की अवश्यकता नहीं होती। कुछ अवायुजीव तो ऑक्सीजन की मात्र उपस्थिति से ही क्षतिग्रस्त हो जाते हैं या मर जाते हैं। इसके विपरीत वायवीय जीवों के लिए ऑक्सीजन आवश्यक है।

अवायवीय जीव एककोशिकीय हो सकता है - जैसे कि बैक्टीरिया और प्रोटोज़ोआ - या फिर बहुकोशिकीय। आमतौर पर अवायवीय जीवों को तीन श्रेणियों में बांटा जाता है:
* अविकल्पी अवायुजीव (obligate anaerobe) - इन्हें ऑक्सीजन की उपस्थिति-मात्र सें हानि पहुँचती है और इनमें से कई मर जाते हैं।
* वायुसह अवायुजीव (aerotolerant anaerobe) - यह ऑक्सीजन का प्रयोग तो नहीं कर सकते लेकिन उसकी उपस्थिति बिना स्वयं को कोई हानि पहुँचे सह लेते हैं।
* विकल्पी अवायुजीव (facultative anaerobe) - यह ऑक्सीजन उपलब्ध हो तो उसका प्रयोग करते हैं लेकिन उसके बिना भी बढ़ सकते हैं।

## इन्हें भी देखें
* वायुजीवी जीव (aerobic organism)
* अवायवीय श्वसन
* कोशिकीय श्वसन

## सन्दर्भ

श्रेणी:कोशिकीय श्वसन
श्रेणी:सूक्ष्मजैविकी
वायुजीवी जीव

**वायुजीवी जीव** (aerobic organism) या **वायुजीव** (aerobe) ऐसा जीव होता है जो ऑक्सीजन-पूर्ण पर्यावरण में जीवित रहकर पनप सकें। इनके विपरीत अवायुजीवी जीव ऐसे जीव होते हैं जिन्हें पनपने के लिए ऑक्सीजन की आवश्यकता नहीं होती है। कुछ अवायुजीव तो ऑक्सीजन की मात्र उपस्थिति से ही हानिग्रस्त हो जाते हैं या मर जाते हैं।

## इन्हें भी देखें
* अवायुजीवी जीव
* अवायवीय श्वसन
* कोशिकीय श्वसन

## सन्दर्भ

श्रेणी:कोशिकीय श्वसन
श्रेणी:सूक्ष्मजैविकी
टेराबैक्टीरिया

**टेराबैक्टीरिया** (Terrabacteria) एक टैक्सोन है जिसमें पृथ्वी की सभी अकेन्द्रिक (प्रोकेरियोट) जीववैज्ञानिक जातियों की दो-तिहाई जातियाँ शामिल हैं। इसमें ऐक्टीनोबैक्टीरिया और फ़र्मीक्यूटीस जैसे ग्राम-धनात्मक बैक्टीरिया के साथ-साथ सायनोबैक्टीरिया, क्लोरोफ़्लेक्सी और डायनोकोक्कस-थर्मस जैसे संघ भी शामिल हैं।

## इन्हें भी देखें
* बैक्टीरिया
* अकेन्द्रिक

## सन्दर्भ

श्रेणी:बैक्टीरियाई नामावली
हायफा

**हायफा** (hypha), जिसका बहुवाचन **हायफे** (hyphae) होता है, कुछ फफूंद (फ़ंगस), ऊमाइसीट और ऐक्टीनोबैक्टीरिया के रेशेदार ढांचे होते हैं। फफूंद में यह वनस्पति की तरह उसे बढ़ने व फैलने देता है। हायफे के समूहों को माइसीलियम (mycelium) कहते हैं।

## इन्हें भी देखें
* फफूंद

## सन्दर्भ

श्रेणी:फफूंद आकृतिकी और शारीरिकी
कोलोनी (जीवविज्ञान)

जीवविज्ञान में **कोलोनी** (colony) एक ही जीववैज्ञानिक जाति के दो या उस से अधिक जीवों के एक साथ निवास के स्थान को कहते हैं। यह जीव एक-दूसरे से कुछ चीज़ों में सहयोग करते हैं और कुछ जातियों में एक-दूसरे से जुड़े हुए भी हो सकते हैं। इस सहवास के कई लाभ हो सकते हैं, मसलन बड़े परभक्षियों से अपनी रक्षा कर पाना, बड़े आकार के ग्रास को पकड़ सकना, बड़े ढांचे बनाकर वातावरण से अपनी रक्षा करना, लैंगिक जनन में अपना जोड़ा आसानी से ढूंढ पाना, और शिशुओं की सामूहिक रूप से रक्षा व पोषण करना। बैक्टीरिया व फफूंद में अक्सर कोलोनिया किसी ठोस सतह पर पाई जाती हैं। कुछ प्राणियों में कोलोनियाँ केवल साल के कुछ भाग में ही जनन के लिए बनाई जाती हैं।

## इन्हें भी देखें
* बैक्टीरिया
* मधुमक्खी का छत्ता

## सन्दर्भ

श्रेणी:समुदाय पारिस्थितिकी
श्रेणी:सूक्ष्मजैविकी
श्रेणी:पर्यावास
श्रेणी:पर्यावरणीय पारिभाषिकी
माइसीलियम

**माइसीलियम** (mycelium) फफूंद (फ़ंगस) और फफूंद-जैसी बैक्टीरियाई कोलोनियों में वनस्पतियों की तरह शाखाओं वाले धागेनुमा हायफों को कहते हैं। यह अक्सर मिट्टी में फैला हुआ होता है और इसमें स्थान-स्थान पर सतह से ऊपर फफूंद के शरीर उगे हुए होते हैं। कभी-कभी जिस माध्यम में जीव की कोलोनी उग रही हो उसमें माइसीलियम के धागों का फैला हुआ एक जाल दिखता है। कभी-कभी एक ही जीव का माइसीलियम बहुत विस्तृत होता है और अमेरिका के ऑरेगॉन राज्य में पाया गया एक माइसीलियम 2,400 ऐकड़ पर फैला हुआ था। अनुमान लगाया जाता है कि इसकी आयु 2,200 वर्ष थी और सम्भव है कि यह पृथ्वी पर पाया गया सबसे बड़े आकार का जीव हो।}}

## इन्हें भी देखें
* हायफा
* फफूंद

## सन्दर्भ

श्रेणी:फफूंद आकृतिकी और शारीरिकी
ऐक्टीनोबैक्टीरिया

**ऐक्टीनोबैक्टीरिया** (Actinobacteria) ग्राम-धनात्मक बैक्टीरिया का एक जीववैज्ञानिक संघ हैं। यह जल और थल दोनों पर उगते हैं, और इनका मानवों के लिए बहुत आर्थिक महत्व है क्योंकि कृषि और वन दोनों मृदा (मिट्टी) में ऐक्टीनोबैक्टीरिया द्वारा दिए गए योगदानों पर निर्भर हैं।

धरती में ऐक्टीनोबैक्टीरिया की कुछ जातियाँ फफूंद की तरह मृत जीवों के शरिरों के कार्बनिक पदार्थों को तोड़कर खाद बना देती हैं, जिसके अणु वनस्पतियों का पोषण करते हैं। ऐसे ऐक्टीनोबैक्टीरिया कोलोनियाँ बनाकर अपने माइसीलियम फैला देते हैं। कुछ ऐक्टीनोबैक्टीरिया जातियाँ (जैसे कि फ़्रैंकिया) वनस्पतियों की जड़ों में सहजीवी बनकर रहते हैं और वनस्पतियों से आहार पाकर उन्हें बदले में नाइट्रोजन पहुँचाते हैं। लेकिन कुछ अन्य जातियाँ ऐसी भी हैं जो अन्य जीवों में रोगकारक हैं।

## इन्हें भी देखें
* टेराबैक्टीरिया
* माइसीलियम
* फफूंद

## सन्दर्भ

*
श्रेणी:ग्राम-धनात्मक बैक्टीरिया
श्रेणी:बैक्टीरिया संघ
फ़र्मीक्यूटीस

**फ़र्मीक्यूटीस** (Firmicutes) बैक्टीरिया का एक जीववैज्ञानिक संघ है, जिनमें से अधिकांश ग्राम-धनात्मक बैक्टीरिया हैं, हालांकि कुछ की कोशिका भित्ति छिद्रदार होने से उसपर रंग नहीं चढ़ता और वह ग्राम-ऋणात्मक बैक्टीरिया की श्रेणी में आ जाते हैं। फ़र्मीक्यूटीस बैक्टीरिया के आकार गोल, अंगूर जैसे या फिर छड़ी जैसे होते हैं।

## इन्हें भी देखें
* टेराबैक्टीरिया
* बैक्टीरिया
* अंतर्बीजाणु

## सन्दर्भ

*
श्रेणी:बैक्टीरिया संघ
विकल्पी अवायुजीव

**विकल्पी अवायुजीव** (facultative aerobe) ऐसा जीव होता है जो ऑक्सीजन की उपस्थिति में एडीनोसिन ट्राइफॉस्फेट बनाने के लिए उसका वायवीय श्वसन द्वारा प्रयोग कर लेता है लेकिन ऑक्सीजन न होने पर भी अवायवीय श्वसन या किण्वन द्वारा जीने व पनपने में सक्षम है। इसके विपरीत अविकल्पी वायुजीव बिना ऑक्सीजन के मर जाते हैं और अविकल्पी अवायुजीव ऑक्सीजन की उपस्थिति में हानिग्रस्त होते हैं या मर जाते हैं। स्टैफ़ीलोकोक्क्स नामक बैक्टीरिया विकल्पी अवायुजीवों का उदाहरण हैं।

## इन्हें भी देखें
* अवायुजीवी जीव

## सन्दर्भ

श्रेणी:अवायवीय पाचन
श्रेणी:कोशिकीय श्वसन
स्टैफ़ीलोकोक्क्स

**स्टैफ़ीलोकोक्क्स** (Staphylococcus) ग्राम-धनात्मक बैक्टीरिया का एक वंश है। सूक्ष्मदर्शी से देखने पर यह अंगूर जैसे गोल और गुच्छों में पाया जाता है। स्टैफ़ीलोकोक्क्स की लगभग ४० जातियाँ हैं, जो सभी वैकल्पिक अवायुजीव हैं, यानि यह वायवीय और अवायवीय दोनों प्रकार के श्वसन में सक्षम हैं।

## इन्हें भी देखें
* ग्राम-धनात्मक बैक्टीरिया
* वैकल्पिक अवायुजीव

## सन्दर्भ

श्रेणी:स्टैफ़ीलोकोक्कासियाए
*
श्रेणी:ग्राम-धनात्मक बैक्टीरिया
श्रेणी:बैक्टीरिया वंश
श्रेणी:रोगकारक बैक्टीरिया
वायुसह अवायुजीव

**वायुसह अवायुजीव** (Aerotolerant anaerobes) ऐसे सूक्ष्मजीव होते हैं जो किण्वन (फ़र्मेन्टेशन) द्वारा ऊर्जावान यौगिक एडीनोसिन ट्राइफॉस्फेट बनाने में सक्षम होते हैं। यह ऑक्सीजन का प्रयोग तो नहीं करते लेकिन स्वयं को ऑक्सीजन अणुओं की आक्रमक अभिक्रियाओं से बचाए रखने में भी सक्षम हैं। वायुसह अवायुजीव, अवायुजीवी जीवों की श्रेणी में आते हैं, लेकिन उस श्रेणी की अन्य दो उपश्रेणियों से भिन्न होते हैं, जिनमें ऑक्सीजन सहन न करने वाले अविकल्पी अवायुजीव और ऑक्सीजन के बिना जी सकने लेकिन उसकी उपस्थिति का लाभ उठा सकने वाले विकल्पी अवायुजीव शामिल हैं।

## इन्हें भी देखें
* अवायुजीवी जीव

## सन्दर्भ

श्रेणी:सूक्ष्मजैविकी
अविकल्पी वायुजीव

**अविकल्पी वायुजीव** (obligate aerobe) ऐसा जीव होता है जिसे बढ़ने व पनपने के लिए ऑक्सीजन की आवश्यकता होती है। कोशिकीय श्वसन से यह जीव कार्बोहाइड्रेट और वसा जैसी सामग्रियों को ऑक्सीजन के प्रयोग द्वारा चयापचय से ऊर्जा में बदलते हैं। ऐसा वायवीय श्वसन आहार को अवायवीय श्वसन या किण्वन की तुलना में एडीनोसिन ट्राइफॉस्फेट के रूप में अधिक ऊर्जा में बदल पाता है। लेकिन इसमें अनिवार्य वायुजीव के शरीर को ऑक्सीकारक अभिक्रियाओं में होने वाली हानियों को भी झेलना पड़ता है।

## इन्हें भी देखें
* वायुजीवी जीव
* अविकल्पी अवायुजीव

## सन्दर्भ

श्रेणी:सूक्ष्मजैविकी
अनॉक्सीजनी प्रकाशसंश्लेषण

**अनॉक्सीजनी प्रकाशसंश्लेषण** (anoxygenic photosynthesis) कुछ बैक्टीरिया जातियों में प्रकाश ऊर्जा के प्रयोग द्वारा बाद में प्रयोग हो सकने वाली रासायनिक ऊर्जा में परिवर्तित करने की क्षमता को कहते हैं। यह पौधों द्वारा करे जाने वाले प्रकाशसंश्लेषण से भिन्न प्रक्रिया है। पौधे प्रकाश के प्रयोग से कार्बन डाईऑक्साइड और जल को अपने ऊर्जा-प्रयोगों के लिए शर्करा और ऑक्सीजन अणुओं में बदलते हैं, और यह ऑक्सीजन पौधे से बाहर छोड़ दी जाती है। इसकी बजाय अनॉक्सीजनी प्रकाशसंश्लेषण में बैक्टीरिया हाइड्रोजन सल्फाइड का प्रयोग करते हैं और गंधक के अणु छोड़ते हैं। अनॉक्सीजनी प्रकाशसंश्लेषण करने वाले सभी ज्ञात जीव अनिवार्य अवायुजीव, जो ऑक्सीजन की अधिक मात्रा उपस्थित होने पर मर जाते हैं। हरा गंधक बैक्टीरिया (green sulfur bacteria), लाल व हरा रेशेदार प्रकाशाहारी (red and green filamentous phototrophs) और जामुनी बैक्टीरिया (purple bacteria) ऐसे जीवों के उदाहरण हैं।

## इन्हें भी देखें
* प्रकाशसंश्लेषण
* अनिवार्य अवायुजीव
* हरा गंधक बैक्टीरिया

## सन्दर्भ

श्रेणी:प्रकाश संश्लेषण
क्लोरोफ़्लेक्सी (संघ)

**क्लोरोफ़्लेक्सी** (Chloroflexi) या **क्लोरोबैक्टीरिया** (Chlorobacteria) बैक्टीरिया का एक जीववैज्ञानिक संघ है। इसकी कुछ सदस्य जातियाँ गरम तापमानों में ऑक्सीजन के प्रयोग करने व पनपने वाली वायवीय ऊष्मपसंदी हैं, कुछ अनॉक्सीजनी प्रकाशाहारी हैं और कुछ अवायवीय हैलोश्वासी (anaerobic halorespirers) हैं।

## इन्हें भी देखें
* टेराबैक्टीरिया

## सन्दर्भ

श्रेणी:प्रकाशाहारी बैक्टीरिया
श्रेणी:बैक्टीरिया संघ
*
प्रकाशाहारी

**प्रकाशाहारी** (Phototroph) ऐसे जीव होते हैं जो प्रकाश के फ़ोटोनों की ऊर्जा से विभिन्न कोशिकीय चयापचय प्रक्रियाएँ चलाते हैं। हालांकि बहुत से प्रकाशाहारी प्रकाश-संश्लेषण (photosynthesis) करते हैं, अन्य इस से भिन्न प्रक्रियाओं से भी ऊर्जा प्राप्त करते हैं।

## इन्हें भी देखें
* प्रकाश-संश्लेषण
* अनॉक्सीजनी प्रकाशसंश्लेषण
* रसायनाहारी

## सन्दर्भ

श्रेणी:प्रकाश संश्लेषण
श्रेणी:पौषणिक पारिस्थितिकी
श्रेणी:सूक्ष्मजीवी वृद्धि और पोषण
श्रेणी:जीववैज्ञानिक शब्दावली
इलेक्ट्रॉन दाता

**इलेक्ट्रॉन दाता** (electron donor) ऐसा रासायनिक तत्व या रासायनिक यौगिक होता है जो किसी अन्य तत्त्व या यौगिक को अपने इलेक्ट्रॉन देता है। यह एक अपचायक (reducing agent) होता है जो इलेक्ट्रॉन देकर स्वयं ऑक्सीकरित हो जाता है। किसी इलेक्ट्रॉन दाता की दान-शक्ति उसकी आयनन ऊर्जा (ionization potential) पर निर्भर करती है। जीवविज्ञान में इलेक्ट्रॉन दाता कोशिकीय श्वसन की प्रक्रिया में इलेक्ट्रॉन का दान करते हैं जिस से ऊर्जा उत्पन्न होती है। इस इलेक्ट्रॉन परिवहन क्रम की प्रक्रिया में इलेक्ट्रॉन दाता ऑक्सीकरित और इलेक्ट्रॉन ग्राही अपचायित हो जाता है।

## इन्हें भी देखें
* अपचायक
* ऑक्सीकारक

## सन्दर्भ

श्रेणी:विद्युतरासायनिकी
डायनोकोक्कस-थर्मस

**डायनोकोक्कस-थर्मस** (Deinococcus–Thermus) बैक्टीरिया का एक जीववैज्ञानिक संघ है जो चरमपसंदी हैं, अर्थात प्रतिकूल पर्यावरणीय परिस्थितियों को सहने की बड़ी क्षमता रखते हैं। इनकी कोशिका भित्ती चौड़ी होती है जिस से यह ग्राम-धनात्मक बैक्टीरिया की तरह दिखते हैं लेकिन इनमें एक दूसरी कोशिका झिल्ली भी होती है जिस से इनका ढांचा वास्तव में ग्राम-ऋणात्मक बैक्टीरिया से अधिक समीप होता है।

## इन्हें भी देखें
* चरमपसंदी
* टेराबैक्टीरिया

## सन्दर्भ

श्रेणी:बहुचरमपसंदी
*
श्रेणी:बैक्टीरिया संघ
अविकल्पी अवायुजीव

**अविकल्पी अवायुजीव** (Obligate anaerobes) ऐसे सूक्ष्मजीवी होते हैं जो ऑक्सीजन की अधिक मात्रा सहन नहीं कर सकते और उसकी साधारण वायुमण्डलीय सान्द्रता (20.95% O2) में मर जाएँ। भिन्न जातियों की ऑक्सीजन-सहनशीलता भी भिन्न होती है - कुछ तो 8% ऑक्सीजन तक में जीवित रह सकते हैं जबकि कुछ 0.5% से कम में ही जी पाते हैं।

## इन्हें भी देखें
* अवायुजीवी जीव
* अवायवीय श्वसन
* विकल्पी अवायुजीव

## सन्दर्भ

श्रेणी:सूक्ष्मजैविकी
रसायनाहारी

**रसायनाहारी** (Chemotroph) ऐसे जीव होते हैं जो अपने पर्यावरण में उपस्थित इलेक्ट्रॉन दाता रसायनों का ऑक्सीकरण करके ऊर्जा प्राप्त करते हैं। यह प्रकाशाहारी जीवों से भिन्न हैं, जो प्रकाश से ऊर्जा प्राप्त करते हैं। भिन्न रसायनाहारी कार्बनिक या अकार्बनिक यौगिकों से ऊर्जा प्राप्त कर सकते हैं। रसायनाहारी अक्सर समुद्र के फ़र्श पर मिलते हैं, जहाँ सूरज का प्रकाश नहीं पहुँचता और सदैव अंधेरा रहता है। यहाँ पर स्थित सागरगत ज्वालामुखी से गरमी और रसायन प्राप्त कर के अक्सर रसायनाहारियों की कोलोनियाँ बन जाती हैं।

## इन्हें भी देखें
* प्रकाशाहारी

## सन्दर्भ

श्रेणी:जीववैज्ञानिक शब्दावली
श्रेणी:पौषणिक पारिस्थितिकी
श्रेणी:सूक्ष्मजीवी वृद्धि और पोषण
श्रेणी:प्लवकशास्त्र
कठपुतली (इंटरनेट)

अंगूठाकार|हैंक पेलिसियर के नाम से अंग्रेज़ी विकिपीडिया पर एक खाते को इसलिए अवरोधित किया गया है क्योंकि एक मशहूर व्यक्ति के नाम से यह लेख पहले से मौजूद है और सम्भवतः यह खाता धोके के लिए बनाया गया है।

**कठपुतली** एक ऑनलाइन पहचान है जिसका लक्ष्य धोका देना है। इस शब्द को कपड़े से बनी गुड़िया या कठपुतली के हवाले से वास्तुतः धोके की पहचान को कहा जाता है जो इंटरनेट के किसी सदस्य की ओर से स्वयं या किसी और का झूठा दाका करके वह करता है। 

## इन्हें भी देखें

* ऐस्ट्रोटर्फ़िंग
* कैटफ़िशिंग
* इंटरनेट पर कोई नहीं जानता कि आप एक कुत्ता हो
* ऑनलाइन प्रसिद्धि
* गुज़रना (समाजशास्त्र)
* जालसाज़
* विकिपीडिया सम्पादन में हित-संघर्ष
* पीछा करना
* साइबिल प्रहार

## सन्दर्भ

श्रेणी:छल
श्रेणी:इंटरनेट शब्दावली
मेघालय में शिक्षा

मेघालय राज्य में राज्य सरकार, निजी संगठनों एवं धार्मिक संस्थानों द्वारा संचालित विद्यालय होते हैं। शिक्षा का माध्यम अंग्रेजी ही है। अन्य भारतीय भाषाएं जैसे असमिया, बंगाली, हिन्दी, गारो, खासी, मीज़ो, नेपाली और उर्दु वैकल्पिक विषयों की श्रेणी में पढ़ाई जाती हैं। माध्यमिक शिक्षा की शिक्षा बोर्ड्स से सम्बद्ध है जैसे:

## शिक्षा बोर्ड

* काउंसिल ऑफ इंडियन स्कूल सर्टिफिकेट एग्ज़ामिनेशंस (*आईसीएसई*), 
* केन्द्रीय माध्यमिक शिक्षा बोर्ड (*सीबीएसई*), 
* राष्ट्रीय मुक्त विद्यालयी शिक्षा संस्थान (*ओपन स्कूल*) और
* मेघालय शिक्षा बोर्ड।

१०+२+३ शिक्षा पद्धति के अन्तर्गत्त, माध्यमिक शिक्षा पूर्ण होने के उपरान्त विद्यार्थी प्रायः २ वर्ष कनिष्ठ महाविद्यालय (*जूनियर स्कूल)* में शिक्षण लेते हैं जिसे *प्री-युनिवर्सिटी* कहते हैं, या फ़िर उच्चतर माध्यमिक शिक्षा सुविधा वाले किसी मेघालय शिक्षा बोर्ड या केन्द्रीय शिक्षा बोर्ड से सम्बद्ध विद्यालय में प्रवेश लेते हैं। विद्यार्थी तीन में से किसी एक विधा को चुनते हैं: कला, वाणिज्य या विज्ञान। दो वर्ष का कार्यक्रम सफ़लतापूर्वक पूर्ण करने के उपरान्त विद्यार्थी किसी सामान्य या व्यावसायिक स्नातक पाठ्यक्रम में प्रवेश ले सकते हैं।

## विश्वविद्यालय

* सीएमजे विश्वविद्यालय, शिलांग
* भारतीय चार्टर्ड वित्तीय विश्लेषक संस्थान विश्वविद्यालय, मेघालय
* महात्मा गांधी विश्वविद्यालय, मेघालय, नोंगपोह
* मार्टिन लूथर क्रिश्चियन युनिवर्सिटी, मेघालय
* पूर्वोत्तर पर्वतीय विश्वविद्यालय (नेहू), शिलांग
* टेक्नो ग्लोबल युनिवर्सिटी, मेघालय
* प्रौद्योगिकी एवं प्रबंधन विश्वविद्यालय, मेघालय
* विज्ञान एवं प्रौद्योगिकी विश्वविद्यालय, मेघालय (यूएसटीएम), मेघालय
* विलियम कैरी युनिवर्सिटी, मेघालय

## महाविद्यालय

*
*अचेंग रांगमानपा कालेज, महेन्द्रगंज

*डॉन बास्को कालेज, तुरा
*नार्थ ईस्ट एड्वेण्टिस्ट कालेज, थाडलास्केन
*कियांग नांगबाह गवर्नमेंट कालेज, जोवाई
*एड लबान कालेज, शिलांग
*लेडी कियाने कालेज, शिलांग
*नोंगतलांग कालेज, नोंगतलांगनोंगस्टोएन कालेज, नोंगस्टोएन
*री-भोई कालेज, नोंगपोह
*सेंट एन्थोनी कालेज, शिलांग
*सेंट एड्मंड कालेज, शिलांग
*सेंट मैरी कालेज, शिलांग
*शंकरदेव कालेज, शिलांग
*सेंग खासी कालेज, शिलांग
*शिलांग कालेजशिलांग कामर्स कालेज 
*सोहरा गवर्नमेंट कालेज, चेरापुंजीड कालेज, शिलांग

*  टिकरीकिल्ला कालेज
*तुरा गवर्नमेंट कालेज, तुरा
*वूमेन्स कालेज, शिलांग


## अन्य संस्थान
इनके अलावा बहुत से अन्य संस्थान जैसे:

* भारतीय प्रबंधन संस्थान, शिलांग,
* रीजनल इन्स्टीट्यूट आफ़ साइंस एण्ड टेक्नोलाजी,
* नार्थ ईस्ट इंदिरा गांधी रीजनल इन्स्टीट्यूट आफ़ हैल्थ एण्ड मेडिकल साइंसेज,
* राष्ट्रीय प्रौद्योगिकी संस्थान,
* इंडियन इन्स्टीट्यूट आफ़ प्रोफ़ैशनल स्टडीज,
* राष्ट्रीय फैशन टेक्नालॉजी संस्थान एवं
* राष्ट्रीय आयुर्वेद एवं होम्योपैथी संस्थान भी राज्य में स्थित हैं।

## सन्दर्भ

## बाहरी सूत्र

श्रेणी:मेघालय में शिक्षा
श्रेणी:पूर्वोत्तर भारत में शिक्षा
अनॉक्सी ग्लाइको अपघटन

सीमित ऑक्सीजन की उपस्थिति में ग्लूकोज का लैक्टेट में परिवर्तन, **अनॉक्सी ग्लाइको अपघटन** (Anaerobic glycolysis) कहलाता है। छोटे किन्तु सघन व्यायाम के समय ऊर्जा उत्पन्न करने का अनॉक्सी ग्लाइको अपघटन ही एकमात्र विधि है, जिसके द्वारा १० सेकेण्ड से लेकर २ मिनट तक ऊर्जा मिल सकती है।

श्रेणी:रासायनिक अभिक्रिया
अवायुजीवी संक्रमण

अवायुजीवी जीवाणुओं के कारण होने वाला संक्रमण **अवायुजीवी संक्रमण** (Anaerobic infections) कहलाता है। 

श्रेणी:जीवाणुजन्य रोग
ऊर्जा प्रौद्योगिकी

**ऊर्जा प्रौद्योगिकी** (Energy technology) एक अन्तरविषयक इंजीनियरी विज्ञान है जिसका सम्बन्ध दक्ष, सुरक्षित, पर्यावरणमित्र तथा किफायती ऊर्जा की प्राप्ति, परिवर्तन, प्रेषण, भण्डारण तथा उपयोग से है। 

मानव के लिए ऊर्जा एक महती आवश्यकता है किन्तु दुर्लभ संसाधन है। बहुत से राजनैतिक संघर्ष और युद्ध ऊर्जा को लेकर ही हुए हैं। 

श्रेणी:ऊर्जा
शज़ैम! (फ़िल्म)

**शज़ैम!** एक अमेरिकी सुपरहीरो फ़िल्म है जो डीसी कॉमिक्स के इसी नाम के एक चरित्र पर आधारित है । यह डीसी एक्सटेंडेड यूनिवर्स (डीसीईयू) में सातवीं फ़िल्मी है। डेविड एफ॰ सैंडबर्ग द्वारा निर्देशित इस फ़िल्म की पटकथा हेनरी गेडन द्वारा उनकी और डैरेन लेम्के की एक कहानी के आधार पर लिखी गयी है। फिल्म में एशर एंजेल ने बिली बैटसन नामक एक किशोर लड़के की भूमिका निभाई है, जो जादूई शब्द "शज़ैम" बोलते ही एक वयस्क सुपरहीरो (ज़ैकरी लीवाई) में बदल जाता है। मार्क स्ट्रांग, जैक डायलन ग्रैज़र और जाइमन ऊनसू ने फ़िल्म में सहायक भूमिकाएं निभाई हैं। 1941 के सीरियल एडवेंचर्स ऑफ़ कैप्टन मार्वल (चरित्र का मूल नाम) के बाद से यह चरित्र का पहला फिल्म संस्करण होगा और साथ ही यह इस चरित्र पर पूरी तरह से केंद्रित पहली पूर्ण लंबाई वाली फीचर फिल्म होगी।

शज़ैम पर आधारित एक लाइव एक्शन फ़िल्म का विकास 2000 के दशक की शुरुआत में ही शुरू हो गया था लेकिन यह परियोजना कई वर्षों तक अधर में लटकी रही। 2008 में एक बार यह फ़िल्म प्री-प्रोडक्शन स्तर तक पहुँच गई थी, जब पीटर सेगल को इसके निर्देशक के रूप में चुना गया था, और ड्वेन जॉनसन को मुख्य भूमिका के लिए चुना गया था, लेकिन बात इससे आगे नहीं बढ़ पायी। विलियम गोल्डमैन, एलेक सोकोलो, जोएल कोहेन और जॉन अगस्त समेत कई अन्य लोग भी विभिन्न बिंदुओं पर इस परियोजना से लेखकों के रूप में जुड़े थे। वार्नर ब्रदर्स ने आधिकारिक तौर पर 2014 में इस फिल्म की घोषणा की, और सैंडबर्ग को फरवरी 2017 में और फिर लेवी को उसी साल अक्टूबर में फ़िल्म से जोड़ा गया। जनवरी 2018 में कनाडा के टोरंटो और ओन्टारियो में प्रिंसिपल फोटोग्राफी शुरू हुई। फ़िल्म के अधिकतर दृश्य पाइनवुड टोरंटो स्टूडियो में फिल्माए गए। मई 2018 तक फ़िल्मांकन समाप्त हो गया था।

शज़ैम! 5 अप्रैल 2019 को 2डी, रीयलडी, 3डी और आईमैक्स 3डी प्रारूपों में न्यू लाइन सिनेमा और वार्नर ब्रदर्स पिक्चर्स द्वारा रिलीज की गई थी ।

## पात्र सूची
* एशर एंजेल तथा ज़ैकरी लीवाई &ndash; बिली बैटसन / शज़ैम!
* मार्क स्ट्रांग &ndash; डॉक्टर थैडीयस सिवाना
* जैक डायलन ग्रैज़र &ndash; फ्रेडरिक "फ्रेडी" फ्रीमैन
* जाइमन ऊनसू &ndash; शज़ैम (जादूगर)
* ग्रेस फुल्टोन &ndash; मैरी ब्रॉमफील्ड
* इयान चेन &ndash; यूजीन चोई
* जोवन अर्मांड &ndash; पेड्रो पेना
* फेथ हरमन &ndash; डार्ला डडली

## सन्दर्भ

## बाहरी कड़ियाँ
* 
* 
* 
*
प्रकाशगुणक

right|thumb|100px|प्रकाशगुणित्र

**प्रकाशगुणित्र** या **प्रकाशगुणक नली** (Photomultiplier tubes या photomultipliers या PMT), निर्वात नलिकाओं की एक विशेष श्रेणी है जो प्रकाश के सर्वाधिक संवेदी संसूचक ((sensitive detector) की भांति कार्य करते हैं। ये पराबैंगनी, दृष्य प्रकाश तथा निकट-अवरक्त विद्युतचुम्बकीय स्पेक्ट्रम के लिए अच्छा काम करते हैं। ये संसूचक आपतित प्रकाश के कारण उत्पन्न अति क्षीण विद्युत धारा को १० करोड़ गुना  (अर्थात्, 160 dB) तक बढ़ा देते हैं। इतनी अधिक आवर्धन क्षमता होने के कारन इनकी सहायता से एकल फोटॉन तक का भी पता लगाया जा सकता है।

## सन्दर्भ
श्रेणी:इलेक्ट्रॉनिक अवयव
श्रेणी:संसूचक
जहाँ काम आवै सुई

**जहाँ काम आवै सुई** से अभिप्राय यह है कि हर काम को एक ही उपकरण या औजार से करने की गलती नहीं करनी चाहिए बल्कि काम के अनुसार सम्यक उपकरण चुनकर उससे ही काम करना चाहिए। रहीम का प्रसिद्ध दोहा है-
: *रहिमन देखि बड़ेन को, लघु न दीजै डारि। 
: *जहाँ काम आवे सुई, कहा करे तरवारि॥

इसे पाश्चात्य जगत में 'हथौड़े का नियम' या 'उपकरण का नियम' (ला ऑफ द इन्स्ट्रुमेन्ट) भी कहते हैं। अब्राहम मास्लो ने १९६६ में कहा था-
: "मैं समझता हूँ कि यदि आपके पास हथौड़े के अलावा और कोई औजार नहीं है तो आप हर वस्तु को कील समझने लगते हैं।
: (I suppose it is tempting, if the only tool you have is a hammer, to treat everything as if it were a nail.)

'हथौड़े का नियम' हर क्षेत्र में देखने को मिल जाता है- औषधि क्षेत्र मे, शिक्षा के क्षेत्र में, सॉफ्टवेयर के क्षेत्र, लोक प्रशासन के क्षेत्र में, सुरक्षा के क्षेत्र मे आदि। 

## इन्हें भी देखें
*सम्यक प्रौद्योगिकी

श्रेणी:संज्ञानात्मक अभिनति
अभिनति

right|thumb|300px|ट्रांजिस्टर की 'फिक्स्ड बायसिंग' - जो एक सरलतम बायसिंग है।
right|thumb|300px|ट्रांजिस्टर की 'वोल्टेज विभाजक बायसिंग' - जो अधिकांशतः उपयोग की जाती है।
इलेक्ट्रॉनिक्स के सन्दर्भ में, किसी इलेक्ट्रॉनिक परिपथ के विभिन्न बिन्दुओं पर पूर्वनिर्धारित वोल्टता स्थापित करने के लिए आवश्यक प्रबन्ध करना **अभिनति** या **बायसिंग** (Biasing) कहलाता है। समुचित अभिनति के बिना इलेक्ट्रॉनिक परिपथ ठीक से काम नहीं करते, या यों कहें कि अभिनत करने पर इलेक्ट्रॉनिक परिपथ बेहतर ढंग से कार्य करते हैं। मोटे तौर पर बायसिंग का अर्थ है- किसी इलेक्ट्रॉनिक परिपथ में सही मान वाला डीसी वोल्टेज लगाना तथा उपयुक्त मान वाले अन्य अवयव लगाना ताकि उस परिपथ में मौजूद बीजेटी, मॉसफेट, या अन्य सक्रिय अवयव सही ऑपरेटिंग अवस्था में रहते हुए सिगनल का ठीक ढंग से प्रसंस्करण (प्रोसेसिंग) कर सकें।

## इन्हें भी देखें
*द्विध्रुवी ट्रांजिस्टर की अभिनति (बीजेटी की बायसिंग)

श्रेणी:इलेक्ट्रॉनिकी
कुतैसी

**कुतैसी** () जॉर्जिया की विधायी राजधानी तथा तीसरा सबसे अधिक जनसंख्या वाला नगर है। यह तिब्लिसी से २२१ किमी दूर रिओनी नदी के तट पर स्थित है तथा पश्चिमी क्षेत्र इमेरेती की राजधानी है। यह ऐतेहासिक रूप से जॉर्जिया के प्रमुख नगरों में से एक है तथा मध्ययुग में पहले जॉर्जिया राजशाही तथा बाद में इमेरेती राजशाही की राजधानी रहा है। २६ मई २०१२ को जॉर्जियाई राष्ट्रपति मिखाइल साकाशविली ने यहाँ देश के नये संसद भवन का उद्घाटन किया, तबसे यह नगर देश की विधायी राजधानी के रूप में जाना जाने लगा।  

## सन्दर्भ

श्रेणी:जॉर्जिया
ल्युका मॉड्रिच

**ल्युका मॉड्रिच** (जन्म 9 सितम्बर 1985) एक क्रोएशियाई फुटबॉल खिलाड़ी हैं जो कि स्पेनी क्लब रियल मैड्रिड से खेलते हैं तथा क्रोएशिया राष्ट्रीय फुटबॉल टीम के कप्तान हैं। उन्हें 2018 फीफा विश्व कप का गोल्डन बॉल पुरस्कार मिला जो कि प्रतियोगिता के सर्वश्रेष्ठ खिलाड़ी को दिया जाता है। 

## सन्दर्भ

## और अधिक पढ़ें
*
*

## बाहरी कड़ियाँ

*
*प्रोफाइल Realmadrid.com पर 
*ल्युका मॉड्रिच ला लीगा प्रोफाइल
*
*
*
*
*

श्रेणी:1985 में जन्मे लोग
श्रेणी:जीवित लोग
श्रेणी:क्रोएशिया के लोग
श्रेणी:फुटबॉल खिलाड़ी
सम्प्रदायवाद

सम्प्रदायवाद का अर्थ ‘‘दूसरे समुदाय के लोगो के प्रति धार्मिक भाषा अथवा सांस्कृतिक Sbhi पर असहिष्णुता की भावना रखना तथा धार्मिक सांस्कृतिक भिन्नता के आधार पर अपने समुदाय के लिए राजनीतिक अधिकार, अधिक सत्ता , Secretary की मांगे रखना और अपने हितो को राष्ट्रीय हितो से ऊपर रखना है।
अपने हितों के लिए इसको सभी धार्मिक संगठन द्वारा बढ़ावा देना

## सम्प्रदायवाद की प्रमुख विशेषताएं -
सम्प्रदायवाद की प्रमुख विशेषताएं निम्नलिखित है।

# यह अंधविश्वास पर आधारित है। उदाहरण के लिये रूढीबाद 
# यह असहिष्णुता पर आधारित है। यहाँ असहिणुता का अर्थ  अन्य जाति, धर्म और परंपरा से जुड़े व्यक्ति के विश्वासों, व्यवहार व प्रथा को मानने की अनिच्छा हैं।
# यह दूसरे धर्मो के प्रति दुष्प्रचार करता है। 
# यह दूसरो के विरूद्ध हिंसा सहित अतिवादी तरीको को स्वीकार करता है।

## सम्प्रदायिकता की समस्या के मुख्य कारण -

# **धर्म की संकीर्ण व्याख्या-** धर्म की संकीर्ण व्याख्या लोगो को धर्म के मूल स्वरूप से अलग कर देती है धर्म की संकीर्ण व्याख्या साम्प्रदायिकता का कारण है |
# **सामाजिक मान्यताएं-** विभिन्न सम्प्रदायवादी धर्मिक मान्यताएं एक दूसरे से भिन्न है जो परस्पर दूरी का कारण बनती है। छूआछूत व ऊंचनीच की भावना सम्प्रदायवाद को फैलाती है। 
# **राजनीतिक दलो द्वारा प्रोत्साहन-** भारत के विविध राजनीतिक दल चुनाव के समय वोटो की राजनीति से साम्प्रदायिकता को प्रोत्साहन देते है। 
# **साम्प्रदायिक संगठन-** कुछ सामप्रदायिक संगठन अपनी संकीर्ण राजनीति से लोगो के बीच साम्प्रदायिकता की भावना को भड़काकर अपने आपको सच्चा राष्ट्रवादी 
# **प्रशासनिक अक्षामता-** सरकार और प्रशासन की उदासीनता के कारण भी कभी कभी साम्पद्रायिक दंगे हो जाते है।

## सम्प्रदायवाद का लोकतंत्र पर प्रभाव-
देश में सम्प्रदायिकता के निम्न दुष्परिणाम देखने को मिलते है-

# **राष्ट्रीय एकता बाधित-** राष्ट्रीय एकता का अर्थ कि देश के सभी लोग एक होकर रहे जबकि साम्प्रदायिकता देश की जनता को समूहो तथा साम्प्रदायिकता में बांट देती है। 
# **राष्ट्रीय शांति और सुरक्षा प्रभावित-** साम्प्रदायिक तत्वो द्वारा फैलार्इ जाने वाली अफवाहों व गडब़ ड़ी से देश की शांति भंग हो जाती है। 
# **वैनस्यता को बढ़़ावा-** साम्प्रदायिकता से विभिन्न वर्गो में द्वेष को बढ़ावा मिलता है। 
# **विकास में बाधक-** साम्प्रदायिक दुर्भावना के कारण समाज में पारस्परिक सहयोग की भावना समाप्त हो जाती है। देश के विभिन्न स्थानो पर साम्प्रदायिक दंगे होने से वहां का जनजीवन अस्त व्यस्त हो जाता है और समस्त विकास कार्य ठप्प हो जाते है। 
# **भ्रष्टाचार में वृद्धि-** उच्चाधिकारी और राजनेता साम्प्रदायिक आधार पर अनुचित एवं अवैधानिक कार्यवाहीयो में संलग्न व्यक्ति का ही पक्ष लेते है। इतना ही नही नौकरियां एवं अन्य प्रकार की सुविधा देने में भी साम्प्रदायिक आधार पर विचार करते है। इससे उनका नैतिक पतन होता है और भ्रष्टाचार में वृद्धि होती है।
आंबडवे

**आंबडवे** महाराष्ट्र में रत्नागिरी जिले के मंडणगड तेहसिल में एक छोटा गाँव है। यह गाव मंडणगड तालुका से 17 किलोमीटर दूर हैं। यह भीमराव आम्बेडकर एवं उनके पूर्वजों का मूल गांव हैं, इसलिए यहाँ पुणे की अशोक सर्वांगीण विकास संस्था ने अशोक स्तंभ एवं शीलालेख खडा कर उसे 'स्फूर्तिभूमी' नाम दिया हैं। इस गांव को सासंद अमर साबले ने उनके विकास योजना में शामिल किया हैं।

## जनगणना
2011 की भारतीय जनगणना के अनुसार आंबडवे गाँव संबन्धि जानकारी।

## उल्लेखनिय व्यक्ती
* यह भीमराव आम्बेडकर के पूर्वजो का मूल गाँव हैं, आम्बेडकर के पिता रामजी सकपाल ने स्कूल में अपने बेटे भीमराव का उपनाम ‘सकपाल' की बजाय ‘आंबडवेकर' (*आम्बडवेकर*) लिखवाया था, क्योंकी कोकण प्रांत में लोग अपना उपनाम गांव के नाम से रखते थे, इसलिए आम्बेडकर के आंबडवे गांव से 'आंबडवेकर' उपनाम स्कूल में दर्ज किया। बाद में एक देवरुखे ब्राह्मण शिक्षक कृष्णा महादेव आम्बेडकर जो उनसे विशेष स्नेह रखते थे, ने उनके नाम से ‘आंबडवेकर’ हटाकर अपना सरल ‘आंबेडकर’ (*आम्बेडकर*) उपनाम जोड़ दिया।

## इन्हें भी देखें
* महू
* भीम जन्मभूमि

## सन्दर्भ

## बाहरी कड़ियाँ
* स्वच्छ भारत मिशन - आंबडवे

श्रेणी:महाराष्ट्र के गाँव
श्रेणी:महाराष्ट्र
श्रेणी:रत्नागिरी जिला
श्रेणी:भीमराव आंबेडकर
श्रेणी:भारत में गांव
खासी हिल स्वायत्त जिला परिषद

चित्र: Khasi_Autonomous_Council.jpg|200px|thumb|right|  स्वायत्त जिला परिषद भवन, शिलांग    दाएँ|301x301px|उत्तर-पूर्वी स्वायत्त डिवीजनों**खासी हिल्स स्वायत्त जिला परिषद**  (**[[खासी हिल स्वायत्त जिला परिषद|खासी हिल ऑटोनोमस डिस्ट्रिक्ट काउन्सिल]]**)(*KHADC*) में भारत के पूर्वोत्तर राज्य मेघालय के पश्चिम खासी हिल्स जिले, पश्चिम खासी हिल्स जिले और री भोई  जिलों को शामिल किया गया है। यह मेघालय राज्य के  तीन स्वायत्त जिला परिषदों और भारत के चौदह स्वायत्त क्षेत्रों में से एक है।

## सन्दर्भ

## बाहरी लिंक

* खासी हिल्स स्वायत्त जिला परिषद   का आधिकारिक जालस्थल।
*

श्रेणी:मेघालय सरकार
श्रेणी:भारत के स्वायत्त जिला परिषद
बैसिलाए

**बैसिलाए** (Bacilli) बैक्टीरिया का एक जीववैज्ञानिक वर्ग हैं, जिसमें दो गण सम्मिलित हैं: बैसिलेलीस (Bacillales) और लैक्टोबैसिलेलीस (Lactobacillales)। इस वर्ग के बैक्टीरिया लगभग सभी ग्राम-धनात्मक बैक्टीरिया की श्रेणी में आते हैं। इस वर्ग के कई बैक्टीरिया रोगजनक भी होते हैं, जैसे कि एंथ्राक्स करने वाली बैसीलस एंथ्रासिस (Bacillus anthracis) जाति।

## इन्हें भी देखें
* फ़र्मीक्यूटीस
* बैसिलेलीस
* लैक्टोबैसिलेलीस

## सन्दर्भ

*
श्रेणी:बैक्टीरिया वर्ग
बैसिलेलीस

**बैसिलेलीस** (Bacillales) ग्राम-धनात्मक बैक्टीरिया का एक जीववैज्ञानिक गण है, जो बैक्टीरिया के फ़र्मीक्यूटीस संघ के बैसिलाए वर्ग का भाग है। बैसिलस, लिस्टेरिया और स्टैफ़ीलोकोक्क्स इसके कुछ उदाहरणीय वंश हैं।

## इन्हें भी देखें
* फ़र्मीक्यूटीस
* बैसिलस
* स्टैफ़ीलोकोक्क्स

## सन्दर्भ

*
श्रेणी:बैक्टीरिया गण
श्रेणी:ग्राम-धनात्मक बैक्टीरिया
श्रेणी:बैसिलाए
गारो हिल्स स्वायत्त जिला परिषद

दाएँ|350x350पिक्सेल|उत्तर-पूर्वी स्वायत्त डिवीजनों
**गारो हिल्स स्वायत्त जिला परिषद** (*गारो हिल ऑटोनोमस डिस्ट्रिक्ट काउन्सिल*) (GHADC) एक स्वायत्त जिला परिषद है जिसका मुख्यालय तुरा में स्थित है। यह परिषद ईस्ट गारो हिल्स जिला, पश्चिम गारो हिल्स जिला, दक्षिण गारो हिल्स जिला और दक्षिण पश्चिम गारो हिल्स जिले के लिये बनी स्वायत्त प्रशासी परिषद है। यह मेघालय राज की तीन और भारत की चौदह स्वायत्त क्षेत्रों में से एक है। 

## बाहरी कड़ियाँ

* पश्चिम गारो हिल्सका जालस्थल
श्रेणी:मेघालय सरकार
श्रेणी:मेघालय के स्वायत्त क्षेत्र
श्रेणी:भारत के स्वायत्त क्षेत्र